nibzard/narodne-novine-full-text-markdown huggingface dataset:
## Uredba o dopuni Uredbe o nazivima radnih mjesta i koeficijentima složenosti poslova u javnim službama

### NN 124/2011 (4.11.2011.), Uredba o dopuni Uredbe o nazivima radnih mjesta i koeficijentima složenosti poslova u javnim službama

VLADA REPUBLIKE HRVATSKE

2486

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, broj 27/2001), Vlada Republike Hrvatske je na sjednici održanoj 6. listopada 2011. godine donijela

UREDBU

O DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 38/2001, 112/2001, 62/2002, 156/2002, 162/2003, 39/2005, 82/2005, 133/2005, 30/2006, 118/2006, 22/2007, 112/2007 i 127/2007), iza članka 13 k. dodaje se članak 13 l. koji glasi:

»Članak 13 l.

Posebni nazivi radnih mjesta i koeficijenti složenosti poslova u Uredu za pronalaženje, obilježavanje i održavanje grobova žrtava komunističkih zločina nakon Drugog svjetskog rata su:

|  |  |  |
| --- | --- | --- |
| a) | Položaji I. vrste |  |
| 1. | ravnatelj Ureda za pronalaženje, obilježavanje i održavanje grobova žrtava komunističkih zločina nakon Drugog svjetskog rata | 3,10«. |

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 120-02/11-01/03

Urbroj: 5030104-11-4

Zagreb, 6. listopada 2011.

Predsjednica
Jadranka Kosor, dipl. iur., v. r.

Uredba, NN 124/2011-2486
## Odluka o visini naknade troškova izborne promidžbe za izbor zastupnika u Hrvatski sabor

### NN 124/2011 (4.11.2011.), Odluka o visini naknade troškova izborne promidžbe za izbor zastupnika u Hrvatski sabor

VLADA REPUBLIKE HRVATSKE

2487

Na temelju članka 19. stavka 1. Zakona o financiranju političkih aktivnosti i izborne promidžbe (»Narodne novine«, br. 24/2011 i 61/2011), Vlada Republike Hrvatske je na sjednici održanoj 3. studenoga 2011. godine donijela

ODLUKU

O VISINI NAKNADE TROŠKOVA IZBORNE PROMIDŽBE ZA IZBOR ZASTUPNIKA U HRVATSKI SABOR

I.

Ovom Odlukom utvrđuje se visina naknade troškova izborne promidžbe za izbor zastupnika u Hrvatski sabor.

II.

Pravo na naknadu troškova iz točke I. ove Odluke imaju političke stranke i nezavisne liste koje na izborima za zastupnike u Hrvatski sabor dobiju više od 5% važećih glasova birača izborne jedinice, kandidati za zastupnike pripadnika nacionalnih manjina koji su postali zastupnici u Hrvatskome saboru te kandidati za zastupnike pripadnika nacionalnih manjina zastupljenih u stanovništvu Republike Hrvatske s manje od 1,5% stanovnika, koji na izborima nisu postali zastupnici u Hrvatskome saboru, a dobili su više od 15% važećih glasova birača izborne jedinice.

III.

Političke stranke, nezavisne liste i kandidati za zastupnike pripadnika nacionalnih manjina iz točke II. ove Odluke imaju pravo na naknadu troškova izborne promidžbe u iznosu od 180.000,00 kuna, po osvojenom zastupničkom mjestu.

IV.

Političke stranke i nezavisne liste koje su na izborima za zastupnike u Hrvatski sabor dobile više od 5% važećih glasova birača izborne jedinice, a nisu osvojile zastupničko mjesto u Hrvatskome saboru, imaju pravo na naknadu troškova izborne promidžbe u iznosu od 30.000,00 kuna.

V.

Kandidati za zastupnike pripadnika nacionalnih manjina zastupljenih u stanovništvu Republike Hrvatske s manje od 1,5% stanovnika, koji na izborima nisu postali zastupnici u Hrvatskome saboru, a dobili su više od 15% važećih glasova birača izborne jedinice, imaju pravo na naknadu u visini od 15% iznosa naknade koja pripada zastupniku, utvrđene u točki III. ove Odluke.

VI.

Naknada troškova izborne promidžbe isplaćuje se političkim strankama na poseban račun političke stranke otvoren za financiranje troškova izborne promidžbe.

Naknada troškova izborne promidžbe kandidatima za zastupnike pripadnika nacionalnih manjina, te nezavisnim listama isplaćuje se na poseban račun kandidata, odnosno nositelja nezavisne liste, otvoren za financiranje troškova izborne promidžbe.

VII.

Naknada troškova izborne promidžbe iz točaka III., IV. i V. ove Odluke isplatit će se iz državnog proračuna Republike Hrvatske, u roku 60 dana od dana objave konačnih službenih rezultata izbora.

VIII.

Ova Odluka stupa na snagu danom objave u »Narodnim novinama«.

Klasa: 013-03/11-01/03

Urbroj: 5030106-11-1

Zagreb, 3. studenoga 2011.

Predsjednica
Jadranka Kosor, dipl. iur., v. r.

Odluka, NN 124/2011-2487
## Rješenje o imenovanju ravnateljice Hrvatskog zavoda za zapošljavanje

### NN 124/2011 (4.11.2011.), Rješenje o imenovanju ravnateljice Hrvatskog zavoda za zapošljavanje

VLADA REPUBLIKE HRVATSKE

2489

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), članka 67. stavka 2. Zakona o posredovanju pri zapošljavanju i pravima za vrijeme nezaposlenosti (»Narodne novine«, br. 80/2008 i 121/2010) i članka 26. stavka 2. Statuta Hrvatskoga zavoda za zapošljavanje (»Narodne novine«, broj 49/2009), Vlada Republike Hrvatske je na sjednici održanoj 25. listopada 2011. godine donijela

RJEŠENJE

O IMENOVANJU RAVNATELJICE HRVATSKOG ZAVODA ZA ZAPOŠLJAVANJE

Imenuje se ANKICA PAUN JARALLAH ravnateljicom Hrvatskog zavoda za zapošljavanje.

Klasa: 080-02/11-01/183
Urbroj: 5030115/1-11-01
Zagreb, 25. listopada 2011.

Predsjednica
Jadranka Kosor, dipl. iur., v. r.

Rješenje, NN 124/2011-2489
## Pravilnik o dopuni Pravilnika o provođenju obaveznog označavanja i registracije ovaca i koza

### NN 124/2011 (4.11.2011.), Pravilnik o dopuni Pravilnika o provođenju obaveznog označavanja i registracije ovaca i koza

MINISTARSTVO POLJOPRIVREDE, RIBARSTVA I RURALNOG RAZVOJA

2492

Na temelju članka 35. stavka 9. i 36. stavka 2. Zakona o veterinarstvu (»Narodne novine«, broj 41/07, 55/11) te članka 4. stavka 3. Zakona o stočarstvu (»Narodne novine«, broj 70/97, 36/98, 151/03 i 132/06), ministar poljoprivrede, ribarstva i ruralnog razvoja donosi

PRAVILNIK

O DOPUNI PRAVILNIKA O PROVOĐENJU OBVEZNOG OZNAČAVANJA I REGISTRACIJE OVACA I KOZA

Članak 1.

U Pravilniku o provođenju obveznog označavanja i registracije ovaca i koza (»Narodne novine«, broj 111/07, 128/08, 154/08, 9/10 i 110/10) u članku 36. dodaje se stavak 5. koji glasi:

»Iznimno od stavka 4. ovoga članka, životinje koje su označene samo ušnom markicom i registrirane u razdoblju do 31. prosinca 2010. godine moraju se označiti i elektronskim transponderom samo u slučaju gubitka ušne markice.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/11-01/161

Urbroj: 525-06-1-0568/11-1

Zagreb, 6. listopada 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 124/2011-2492
## Ispravak Obvezatnih uputa broj V - sastavljanje liste kandidata u XII. izbornoj jedinici

### NN 124/2011 (4.11.2011.), Ispravak Obvezatnih uputa broj V - sastavljanje liste kandidata u XII. izbornoj jedinici

DRŽAVNO IZBORNO POVJERENSTVO REPUBLIKE HRVATSKE

2497

Nakon izvršenog uspoređivanja s izvornim tekstom Državno izborno povjerenstvo Republike Hrvatske je utvrdilo pogrešku u Obvezatnim uputama broj V – sastavljanje liste kandidata u XII. izbornoj jedinici, koje su objavljene u »Narodnim novinama« broj 122/11 od 31. listopada 2011., te se daje

ISPRAVAK

OBVEZATNIH UPUTA BROJ V. – SASTAVLJANJE LISTE KANDIDATA U XII. IZBORNOJ JEDINICI

U točki 1. riječi: »14 studenoga 2011.«, zamjenjuju se riječima: »16 studenoga 2011.«.

Klasa: 013-03/11-02/05

Urbroj: 507-11-02

Zagreb, 4. studenoga 2011.

Predsjednik
Branko Hrvatin, dipl. iur., v. r.

Ostalo, NN 124/2011-2497
## Odluka o pomilovanju po molbama osuđenih osoba: klasa: 703-04/11-01/03 od 21. travnja 2011. godine

### NN 125/2011 (7.11.2011.), Odluka o pomilovanju po molbama osuđenih osoba: klasa: 703-04/11-01/03 od 21. travnja 2011. godine

PREDSJEDNIK REPUBLIKE HRVATSKE

2506

Na temelju članka 98. podstavak 4. Ustava Republike Hrvatske, članka 1. stavka 2. Zakona o pomilovanju i prijedloga Komisije za pomilovanja od 20. travnja 2011. godine, donosim

ODLUKU

O POMILOVANJIMA PO MOLBAMA OSUĐENIH OSOBA

Umanjuje se izrečena kazna zatvora

SLAVKO MATAIJA, sin Zvonka, rođen 1970. godine u Đurđenovcu

– izrečena kazna zatvora u trajanju od 2 godine, zbog teškog kaznenog djela protiv opće sigurnosti iz čl. 271. st. 4. u vezi s čl. 263. st. 4. i 1. KZ RH – umanjuje se za 1 godinu

Daje se prijevremena rehabilitacija

GRIŠA KAMALIĆ, sin Marija, rođen 1975. godine u Rijeci

– za izrečenu kaznu zatvora u trajanju od 3 mjeseca, uvjetno na 1 godinu, zbog kaznenog djela nedozvoljene uporabe autorskog djela ili izvedbe umjetnika izvođača iz čl. 230. st. 1. KZ – daje se prijevremena rehabilitacija

IVAN REBIĆ, sin Mije, rođen 1979. godine u Zagrebu

– za izrečenu kaznu zatvora u trajanju od 1 godine i 3 mjeseca, zbog kaznenog djela zlouporabe opojnih droga iz čl. 173. st. 2. KZ, u svezi s čl. 25. ZID KZ i izrečenu sudsku opomenu zbog kaznenog djela oduzimanja tuđe pokretne stvari iz čl. 221. st. 1. KZ – daje se prijevremena rehabilitacija.

Klasa: 703-04/11-01/03

Urbroj: 71-05-05/2-11-01

Zagreb, 21. travnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 125/2011-2506
## Odluka o pomilovanju po molbama osuđenih osoba: klasa: 703-04/11-01/04 od 30. svibnja 2011. godine

### NN 125/2011 (7.11.2011.), Odluka o pomilovanju po molbama osuđenih osoba: klasa: 703-04/11-01/04 od 30. svibnja 2011. godine

PREDSJEDNIK REPUBLIKE HRVATSKE

2507

Na temelju članka 98. podstavak 4. Ustava Republike Hrvatske, članka 1. stavka 2. Zakona o pomilovanju i prijedloga Komisije za pomilovanja od 23. svibnja 2011. godine, donosim

ODLUKU

O POMILOVANJIMA PO MOLBAMA OSUĐENIH OSOBA

Izrečena kazna zatvora zamjenjuje se uvjetnom osudom

DENIS MATEJIĆ, sin Vesne, rođen 1974. godine u Zagrebu

– izrečena kazna zatvora u trajanju od 1 godine, zbog kaznenog djela zlouporabe položaja i ovlasti iz čl. 337. st. 4. i 1. KZ i izrečena kazna zatvora u trajanju od 8 mjeseci zbog kaznenog djela poticanja na zlouporabu položaja i ovlasti u pokušaju iz čl. 337. st. 4. u vezi čl. 37. i 33. KZ – zamjenjuje se uvjetnom osudom i neće se izvršiti ukoliko osuđenik u roku od 3 godine ne počini novo kazneno djelo

Ukida se sigurnosna mjera

MARTIN HRANDEK, sin Zvonka, rođen 1980. godine u Varaždinu

– sigurnosna mjera zabrane upravljanja motornim vozilom »B« kategorije koja teče od 24. ožujka 2010. do 24. ožujka 2012.– ukida se

Daje se prijevremena rehabilitacija

DOMAGOJ BIJELIĆ, sin Dragana, rođen 1977. u Splitu

– za izrečenu kaznu zatvora u trajanju od 6 mjeseci, uvjetno na 2 godine, zbog kaznenog djela krade iz čl. 216. st. I. KZ– daje se prijevremena rehabilitacija

ŠERIF PROŠIĆ, sin Šerifa, rođen 1948. godine u Prošićima, BiH

– za izrečenu kaznu zatvora u trajanju od 3 mjeseca, uvjetno na 1 godinu, zbog kaznenog djela izbjegavanja carinskog nadzora iz čl. 298. st. 1 KZ – daje se prijevremena rehabilitacija

STJEPAN BAHLEN, sin Ivana, rođen 1954. godine u Moravču

– za izrečenu kaznu zatvora u trajanju od 3 mjeseca, uvjetno na 1 godinu, zbog kaznenog djela nedozvoljenog posjedovanja oružja i eksplozivnih tvari iz čl. 335. st. 1. KZ-a – daje se prijevremena rehabilitacija

DIJANA JURAK, rođena Cerovec, kći Franje, rođena 1982. godine u Čakovcu

– za izrečenu kaznu zatvora u trajanju od 9 mjeseci, uvjetno na 2 godine, zbog kaznenog djela izazivanja prometne nesreće iz čl. 272. st. 2. u vezi st. 1. KZ – daje se prijevremena rehabilitacija.

Klasa: 703-04/11-01/04

Urbroj: 71-05-05/2-11-01

Zagreb, 30. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 125/2011-2507
## Odluka o pomilovanu po molbama osuđenih osoba: klasa: 703-05/11-01/05 od 15. lipnja 2011. godine

### NN 125/2011 (7.11.2011.), Odluka o pomilovanu po molbama osuđenih osoba: klasa: 703-05/11-01/05 od 15. lipnja 2011. godine

PREDSJEDNIK REPUBLIKE HRVATSKE

2508

Na temelju članka 98. podstavak 4. Ustava Republike Hrvatske, članka 1. stavka 2. Zakona o pomilovanju i prijedloga Komisije za pomilovanja od 13. lipnja 2011. godine, donosim

ODLUKU

O POMILOVANJIMA PO MOLBAMA OSUĐENIH OSOBA

Umanjuje se izrečena kazna zatvora

SVETOMIR MILETA, sin Todora, rođen 1939. godine u Siveriću

– izrečena kazna zatvora u trajanju od 1 godine i 3 mjeseca, zbog kaznenih djela zlouporabe ovlasti u gospodarskom poslovanju iz čl. 292. st. 2. u vezi st. 1. alineja 4. KZ i prijevare iz čl. 345. st. 3. u vezi st. 1. KZ – umanjuje se za 6 mjeseci

Neizdržani dio izrečene kazna zatvora zamjenjuje se uvjetnom osudom

GORDAN BORIĆ, sin Petra, rođen 1978. godine u Zagrebu

– neizdržani dio izrečene kazna zatvora u trajanju od 1 godine i 6 mjeseci, zbog teškog kaznenog djela protiv opće sigurnosti iz č1. 271. st. 4. KZ u vezi čl. 265. st. 2. i 3. KZ – zamjenjuje se uvjetnom osudom i neće se izvršiti ukoliko osuđenik u roku od 1 godine ne počini novo kazneno djelo

Daje se prijevremena rehabilitacija

NENAD KAZIJA, sin Nike, rođen 1974. godine u Zagrebu

– za izrečenu kaznu zatvora u trajanju od 2 mjeseca, uvjetno na 1 godinu, zbog kaznenog djela izazivanja prometne nesreće iz čl. 272. st. 2. KZ – daje se prijevremena rehabilitacija

MILJENKO MIŠETA, sin Nikole, rođen 1963. godine u Dubrovniku

– za izrečenu kaznu zatvora u trajanju od 2 mjeseca, uvjetno na 2 godine, zbog kaznenog djela tjelesne ozljede iz čl. 98. KZ – daje se prijevremena rehabilitacija

EMIL CORTESI, sin Borisa, rođen 1979. godine u Rijeci

– za izrečenu kaznu zatvora u trajanju od 6 mjeseci, uvjetno na 1 godinu, zbog kaznenog djela protupravne naplate iz čl. 330. st. 2. KZ – daje se prijevremena rehabilitacija.

Klasa: 703-04/11-01/05

Urbroj: 71-05-05/2-11-01

Zagreb, 15. lipnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 125/2011-2508
## Odluka o imenovanju zamjenika općinske državne odvjetnice u Općinskom državnom odvjetništvu u Rijeci, Kazneni odjel

### NN 125/2011 (7.11.2011.), Odluka o imenovanju zamjenika općinske državne odvjetnice u Općinskom državnom odvjetništvu u Rijeci, Kazneni odjel

DRŽAVNOODVJETNIČKO VIJEĆE

2509

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 16. sjednici održanoj 13. i 14. listopada 2011.donijelo je

ODLUKU

Za zamjenike općinske državne odvjetnice u Općinskom državnom odvjetništvu u Rijeci, Kazneni odjel imenuju se:

1. GORDAN ROKIĆ, državnoodvjetnički savjetnik u Općinskom državnom odvjetništvu u Rijeci,

2. MAJA BOŽIĆ, viša državnoodvjetnička savjetnica u Općinskom državnom odvjetništvu u Rijeci.

Broj: DOVO-80/11

Zagreb, 13. listopada 2011.

Predsjednik
Državnoodvjetničkog vijeća
Josip Čule, v. r.

Odluka, NN 125/2011-2509
## Odluka o imenovanju zamjenice općinskog državnog odvjetnika u Općinskom državnom odvjetništvu u Pazinu, Kazneni odjel

### NN 125/2011 (7.11.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Pazinu, Kazneni odjel

DRŽAVNOODVJETNIČKO VIJEĆE

2510

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 16. sjednici održanoj 13. i 14. listopada 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Pazinu, Kazneni odjel, imenuje se BLANKA COTMAN-KALAC, sudska savjetnica u Prekršajnom sudu u Pazinu.

Broj: DOVO-81/11

Zagreb, 13. listopada 2011.

Predsjednik
Državnoodvjetničkog vijeća
Josip Čule, v. r.

Odluka, NN 125/2011-2510
## Odluka o imenovanju zamjenice općinske državne odvjetnice u Općinskom državnom odvjetništvu u Šibeniku, Kazneni odjel

### NN 125/2011 (7.11.2011.), Odluka o imenovanju zamjenice općinske državne odvjetnice u Općinskom državnom odvjetništvu u Šibeniku, Kazneni odjel

DRŽAVNOODVJETNIČKO VIJEĆE

2511

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 16. sjednici održanoj 13. i 14. listopada 2011. donijelo je

ODLUKU

Za zamjenicu općinske državne odvjetnice u Općinskom državnom odvjetništvu u Šibeniku, Kazneni odjel, imenuje se PETRA JURIŠIĆ, državnoodvjetnička savjetnica u Općinskom državnom odvjetništvu u Kninu.

Broj: DOVO-73/11

Zagreb, 13. listopada 2011.

Predsjednik
Državnoodvjetničkog vijeća
Josip Čule, v. r.

Odluka, NN 125/2011-2511
## Odluka o imenovanju zamjenika općinskog državnog odvjetnika u općinskom državnom odvjetništvu u Sinju

### NN 125/2011 (7.11.2011.), Odluka o imenovanju zamjenika općinskog državnog odvjetnika u općinskom državnom odvjetništvu u Sinju

DRŽAVNOODVJETNIČKO VIJEĆE

2512

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 16. sjednici održanoj 13. i 14. listopada 2011. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Sinju, Kazneni odjel, imenuje se MARKUS PERVAN, viši sudski savjetnik u Općinskom sudu u Sinju.

Broj: DOVO-85/11

Zagreb, 13. listopada 2011.

Predsjednik
Državnoodvjetničkog vijeća
Josip Čule, v. r.

Odluka, NN 125/2011-2512
## Odluka o imenovanju zamjenika općinskog državnog odvjetnika u Općinskom državnom odvjetništvu u Splitu, Kazneni odjel

### NN 125/2011 (7.11.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Splitu, Kazneni odjel

DRŽAVNOODVJETNIČKO VIJEĆE

2513

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 16. sjednici održanoj 13. i 14. listopada 2011. donijelo je

ODLUKU

Za zamjenike općinskog državnog odvjetnika u Općinskom državnom odvjetništvu u Splitu, Kazneni odjel, imenuju se:

1. JOSIP MRŠIĆ, državnoodvjetnički savjetnik u Općinskom državnom odvjetništvu u Splitu,

2. JELENA BOTICA, državnoodvjetnička savjetnica u Općinskom državnom odvjetništvu u Sinju.

Broj: DOVO-67/11

Zagreb, 13. listopada 2011.

Predsjednik
Državnoodvjetničkog vijeća
Josip Čule, v. r.

Odluka, NN 125/2011-2513
## Odluka o imenovanju zamjenika županijskog državnog odvjetnika u Županijskom državnom odvjetništvu u Rijeci

### NN 125/2011 (7.11.2011.), Odluka o imenovanju zamjenika županijskog državnog odvjetnika u Županijskom državnom odvjetništvu u Rijeci

DRŽAVNOODVJETNIČKO VIJEĆE

2514

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) Državnoodvjetničko vijeće na 16. sjednici održanoj 13. i 14. listopada 2011. donijelo je

ODLUKU

Za zamjenike županijskog državnog odvjetnika u Županijskom državnom odvjetništvu u Rijeci imenuju se:

1. NENAD BOGOSAVLJEV, zamjenik općinske državne odvjetnice u Općinskom državnom odvjetništvu u Rijeci

2. VANJA MARUŠIĆ, zamjenica općinske državne odvjetnice u Općinskom državnom odvjetništvu u Rijeci, upućena na rad u Ured za suzbijanje korupcije i organiziranog kriminaliteta

Broj: DOVO-92/11
Zagreb, 14. listopada 2011.

Predsjednik
Državnoodvjetničkog vijeća
Josip Čule, v. r.

Odluka, NN 125/2011-2514
## Odluka o imenovanju zamjenika općinskog državnog odvjetnika u Općinskom državnom odvjetništvu u Virovitici, Kazneni odjel

### NN 125/2011 (7.11.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Virovitici, Kazneni odjel

DRŽAVNOODVJETNIČKO VIJEĆE

2515

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 16. sjednici održanoj 13. i 14. listopada 2011. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Virovitici, Kazneni odjel, imenuje se BRUNO MOSLAVAC, tajnik Visoke škole za menadžment u turizmu i informatici u Virovitici.

Broj: DOVO-79/11

Zagreb, 14. listopada 2011.

Predsjednik
Državnoodvjetničkog vijeća
Josip Čule, v. r.

Odluka, NN 125/2011-2515
## Odluka o imenovanju zamjenika općinske državne odvjetnice u Općinskom državnom odvjetništvu u Vukovaru, Kazneni odjel

### NN 125/2011 (7.11.2011.), Odluka o imenovanju zamjenika općinske državne odvjetnice u Općinskom državnom odvjetništvu u Vukovaru, Kazneni odjel

DRŽAVNOODVJETNIČKO VIJEĆE

2516

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 16. sjednici održanoj 13. i 14. listopada 2011. donijelo je

ODLUKU

Za zamjenika općinske državne odvjetnice u Općinskom državnom odvjetništvu u Vukovaru, Kazneni odjel, imenuje se DAVOR ŠIMUNIĆ, državnoodvjetnički savjetnik u Općinskom državnom odvjetništvu u Vukovaru.

Broj: DOVO-75/11

Zagreb, 14. listopada 2011.

Predsjednik
Državnoodvjetničkog vijeća
Josip Čule, v. r.

Odluka, NN 125/2011-2516
## Odluka o razrješenju s dužnosti zamjenika općinskog državnog odvjetnika u Općinskom državnom odvjetništvu u Našicama

### NN 125/2011 (7.11.2011.), Odluka o razrješenju s dužnosti zamjenika općinskog državnog odvjetnika u Općinskom državnom odvjetništvu u Našicama

DRŽAVNOODVJETNIČKO VIJEĆE

2517

Državnoodvjetničko vijeće na temelju članka 152., a u svezi s čl. 113. st. 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) odlučujući o zahtjevu za razrješenje IVICE KRŠILOVIĆA, na 16. sjednici održanoj 13. i 14. listopada 2011., donijelo je

ODLUKU

IVICA KRŠILOVIĆ, razrješava se dužnosti zamjenika općinskog državnog odvjetnika u Općinskom državnom odvjetništvu u Našicama s danom 17. listopada 2011.

Broj: DOVO-94/11
Zagreb, 13. listopada 2011.

Predsjednik
Državnoodvjetničkog vijeća
Josip Čule, v. r.

Odluka, NN 125/2011-2517
## Odluka o razrješenju s dužnosti zamjenice općinskog državnog odvjetnika u Općinskom državnom odvjetništvu u Virovitici

### NN 125/2011 (7.11.2011.), Odluka o razrješenju s dužnosti zamjenice općinskog državnog odvjetnika u Općinskom državnom odvjetništvu u Virovitici

DRŽAVNOODVJETNIČKO VIJEĆE

2518

Državnoodvjetničko vijeće na temelju članka 152., a u svezi s čl. 113. st. 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) odlučujući o zahtjevu za razrješenje MARICE ŠUŠNIĆ, na 16. sjednici održanoj 13. i 14. listopada 2011., donijelo je

ODLUKU

MARICA ŠUŠNIĆ, razrješava se dužnosti zamjenice općinskog državnog odvjetnika u Općinskom državnom odvjetništvu u Virovitici s danom 31. prosinca 2011.

Broj: DOVO-98/11
Zagreb, 13. listopada 2011.

Predsjednik
Državnoodvjetničkog vijeća
Josip Čule, v. r.

Odluka, NN 125/2011-2518
## Rješenje kojim se društvu Wüstenrot životno osiguranje d.d. u osnivanju, Zagreb, daje dozvola za sklapanje i ispunjavanje ugovora u skupni životnih osiguranja i ugovora o neživotnom osiguranju

### NN 125/2011 (7.11.2011.), Rješenje kojim se društvu Wüstenrot životno osiguranje d.d. u osnivanju, Zagreb, daje dozvola za sklapanje i ispunjavanje ugovora u skupni životnih osiguranja i ugovora o neživotnom osiguranju

HRVATSKA AGENCIJA ZA NADZOR FINANCIJSKIH USLUGA

2520

Na temelju odredbi članka 15. stavak 1. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva Wüstenrot Versicherungs Aktiengesellschaft, 5033 Salzburg, Alpenstraße 61, Republika Austrija, za izdavanje dozvole za obavljanje poslova osiguranja društvu Wüstenrot životno osiguranje d.d. u osnivanju, Zagreb, Heinzelova 33a, i izdavanju odobrenja za stjecanje kvalificiranog udjela u društvu Wüstenrot životno osiguranje d.d. u osnivanju, te zahtjevima Nadzornog odbora društva Wüstenrot životno osiguranje d.d. u osnivanju za izdavanje odobrenja za obavljanje funkcije članova Uprave, svi zastupani po punomoćniku odvjetniku Nenadu Pešutu iz odvjetničkog društva Bogdanović, Dolički & Partneri, Zagreb, Miramarska 24, na sjednici održanoj 27. listopada 2011. donijela je

RJEŠENJE

I. Društvu Wüstenrot životno osiguranje d.d. u osnivanju, Zagreb, Heinzelova 33a, daje se dozvola za sklapanje i ispunjavanje ugovora u skupni životnih osiguranja i ugovora o neživotnom osiguranju u vrstama osiguranja:

– osiguranje od nezgode i

– zdravstveno osiguranje.

II. Društvu Wüstenrot Versicherungs Aktiengesellschaft, 5033 Salzburg, Alpenstraße 61, Republika Austrija daje se odobrenje za stjecanje kvalificiranog udjela od preko 50% u glasačkim pravima i temeljnom kapitalu društva Wüstenrot životno osiguranje d.d. u osnivanju.

III. Igoru Đuriću iz Zaprešića, Ljudevita Gaja 3D, rođenom 14. rujna 1965. godine u Tuzli, Republika Bosna i Hercegovina, daje se odobrenje za obavljanje funkcije člana Uprave društva Wüstenrot životno osiguranje d.d. u osnivanju.

IV. Đurđi Gojmerac iz Karlovca, Krešimirova 2, rođenoj 17. siječnja 1956. godine u Karlovcu daje se odobrenje za obavljanje funkcije člana Uprave društva Wüstenrot životno osiguranje d.d. u osnivanju.

V. Izreka ovog rješenja objavit će se u »Narodnim novinama«.

Klasa: UP/I-453-02/11-30/1

Urbroj: 326-112-11-20

Zagreb, 27. listopada 2011.

Član Uprave
Ivo Šulenta, v. r.

Rješenje, NN 125/2011-2520
## Rješenje kojim se društvu Dalmacija za zastupanje u osiguranju d.o.o., Split, Ruđera Boškovića 7, daje dozvola za obavljanje poslova zastupanja u osiguranju u stanici za tehnički pregled vozila

### NN 125/2011 (7.11.2011.), Rješenje kojim se društvu Dalmacija za zastupanje u osiguranju d.o.o., Split, Ruđera Boškovića 7, daje dozvola za obavljanje poslova zastupanja u osiguranju u stanici za tehnički pregled vozila

HRVATSKA AGENCIJA ZA NADZOR FINANCIJSKIH USLUGA

2521

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), odlučujući o zahtjevu društva Dalmacija za zastupanje u osiguranju d.o.o. Split, Ruđera Boškovića 7, za izdavanje dozvole za obavljanje poslova zastupanja u osiguranju u stanici za tehnički pregled vozila H-105 »CVH – STP Benkovac« u Benkovcu, Kralja Dmitra Zvonimira 39, na sjednici održanoj 27. listopada 2011. donijela je

RJEŠENJE

I. Društvu Dalmacija za zastupanje u osiguranju d.o.o., Split, Ruđera Boškovića 7, daje se dozvola za obavljanje poslova zastupanja u osiguranju u stanici za tehnički pregled vozila H-105 »CVH – STP Benkovac« u Benkovcu, Kralja Dmitra Zvonimira 39.

II. Izreka ovog rješenja objavit će se u »Narodnim novinama«.

Klasa: UP/I-453-02/11-38/6

Urbroj: 326-112-11-2

Zagreb, 27. listopada 2011.

Član Uprave
Ivo Šulenta, v. r.

Rješenje, NN 125/2011-2521
## Rješenje kojim se društvu Sora zastupanje društvo s ograničenom odgovornošću za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 125/2011 (7.11.2011.), Rješenje kojim se društvu Sora zastupanje društvo s ograničenom odgovornošću za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2522

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Ane Markotić iz Zagreba, Mlinovi 164, za izdavanje dozvole za obavljanje poslova zastupanja u osiguranju društvu Sora zastupanje društvo s ograničenom odgovornošću za zastupanje u osiguranju »u osnivanju«, Zagreb, na sjednici održanoj 27. listopada 2011. donijela je

RJEŠENJE

I. Društvu Sora zastupanje društvo s ograničenom odgovornošću za zastupanje u osiguranju, Zagreb, daje se dozvola za obavljanje poslova zastupanja u osiguranju.

II. Društvo Sora zastupanje društvo s ograničenom odgovornošću za zastupanje u osiguranju, Zagreb, dužno je u roku od tri dana od primitka rješenja o upisu promjene djelatnosti u sudski registar trgovačkog suda dostaviti Hrvatskoj agenciji za nadzor financijskih usluga preslik rješenja o upisu osnivanja Društva.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/82

Urbroj: 326-112-11-2

Zagreb, 27. listopada 2011.

Član Uprave
Ivo Šulenta, v. r.

Rješenje, NN 125/2011-2522
## Rješenje kojim se društvu za upravljanje investicijskim fondovima NFD Aureus invest d.d. iz Zagreba, odobravaju izmjene Prospekta i Statuta NFD Aureus BRIC otvorenog investicijskog fonda s javnom ponudom

### NN 125/2011 (7.11.2011.), Rješenje kojim se društvu za upravljanje investicijskim fondovima NFD Aureus invest d.d. iz Zagreba, odobravaju izmjene Prospekta i Statuta NFD Aureus BRIC otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

2524

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 105. stavak 1., članka 109. i članka 113. Zakona o investicijskim fondovima (»Narodne novine«, broj 150/05) Hrvatska agencija za nadzor financijskih usluga, na zahtjev društva za upravljanje investicijskim fondovima NFD Aureus invest d.d. iz Zagreba, Ilica 1/a, zastupanog po Dejanu Rajbaru i Hrvoju Šabanu, za odobrenje izmjena Prospekta i Statuta NFD Aureus BRIC otvorenog investicijskog fonda s javnom ponudom 27. listopada 2011. godine donosi

RJEŠENJE

1. Društvu za upravljanje investicijskim fondovima NFD Aureus invest d.d. iz Zagreba, Ilica 1/a, odobravaju se izmjene Prospekta i Statuta NFD Aureus BRIC otvorenog investicijskog fonda s javnom ponudom.

2. Društvo za upravljanje investicijskim fondovima NFD Aureus invest d.d. iz Zagreba, Ilica 1/a, obvezno je objaviti Prospekt i Statut NFD Aureus BRIC otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/11-09/16

Urbroj: 326-113-11-5

Zagreb, 27. listopada 2011.

Član Uprave
Ivo Šulenta, v. r.

Rješenje, NN 125/2011-2524
## Odluka o sudjelovanju pripadnika Oružanih snaga Republike Hrvatske u mirovnim misijama Ujedinjenih naroda

### NN 126/2011 (9.11.2011.), Odluka o sudjelovanju pripadnika Oružanih snaga Republike Hrvatske u mirovnim misijama Ujedinjenih naroda

HRVATSKI SABOR

2526

Na temelju članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.), na prijedlog Vlade Republike Hrvatske uz prethodnu suglasnost Predsjednika Republike Hrvatske, Hrvatski sabor na sjednici 28. listopada 2011., donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNIM MISIJAMA UJEDINJENIH NARODA

I.

Pripadnici Oružanih snaga Republike Hrvatske u 2012. i 2013. godini upućuju se, uz mogućnost rotacije, u sljedeće mirovne misije Ujedinjenih naroda:

– na Golansku visoravan (UNDOF)         – do 110 pripadnika,

– u Libanon (UNIFIL)                             – do četiri pripadnika,

– na Cipar (UNFICYP)                           – do četiri pripadnika,

– u Zapadnu Saharu (MINURSO)           – do osam pripadnika,

– u Liberiju (UNMIL)                              – do dva pripadnika,

– u Južni Sudan (UNMISS)                      – do osam pripadnika,

– u Indiju i Pakistan (UNMOGIP)             – do deset pripadnika.

II.

Vlada Republike Hrvatske utvrdit će trajanje rotacije, broj i organizacijsku strukturu pripadnika Oružanih snaga Republike Hrvatske za mirovne misije iz točke I. ove Odluke za svaku rotaciju.

III.

Obvezuje se Ministarstvo obrane da jedanput godišnje izvijesti Odbor za obranu Hrvatskoga sabora o sudjelovanju pripadnika Oružanih snaga Republike Hrvatske u mirovnim misijama iz točke I. ove Odluke.

IV.

Ova Odluka stupa na snagu danom objave u »Narodnim novinama«.

Klasa: 004-01/11-01/10

Zagreb, 28. listopada 2011.

HRVATSKI SABOR

Predsjednik
Hrvatskoga Sabora
Luka Bebić, v. r.

Odluka, NN 126/2011-2526
## Odluka o razrješenju dijela članova Nacionalnog vijeća za visoko obrazovanje

### NN 126/2011 (9.11.2011.), Odluka o razrješenju dijela članova Nacionalnog vijeća za visoko obrazovanje

HRVATSKI SABOR

2527

Na temelju članka 81. Ustava Republike Hrvatske i članka 11. stavka 1. Zakona o znanstvenoj djelatnosti i visokom obrazovanju (»Narodne novine«, br. 123/03., 105/04., 174/04., 2/07., 46/07., 45/09. i 63/11.), Hrvatski sabor na sjednici 28. listopada 2011., donio je

ODLUKU

O RAZRJEŠENJU DIJELA ČLANOVA NACIONALNOG VIJEĆA ZA VISOKO OBRAZOVANJE

Razrješuju se dužnosti članovi Nacionalnog vijeća za visoko obrazovanje, radi isteka mandata:

– prof. dr. sc. SINIŠA VOLAREVIĆ,

– prof. dr. sc. BRANKO RAFAJAC,

– dr. sc. ANTE BABIĆ,

– dr. sc. IVAN MIŠETIĆ,

– IVICA MUDRINIĆ.

Klasa: 021-13/11-07/44

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2011-2527
## Odluka o imenovanju dijela članova Nacionalnog vijeća za visoko obrazovanje

### NN 126/2011 (9.11.2011.), Odluka o imenovanju dijela članova Nacionalnog vijeća za visoko obrazovanje

HRVATSKI SABOR

2528

Na temelju članka 81. Ustava Republike Hrvatske i članka 11. stavka 1. Zakona o znanstvenoj djelatnosti i visokom obrazovanju (»Narodne novine«, br. 123/03., 105/04., 174/04., 2/07., 46/07., 45/09. i 63/11.), Hrvatski sabor na sjednici 28. listopada 2011., donio je

ODLUKU

O IMENOVANJU DIJELA ČLANOVA NACIONLNOG VIJEĆA ZA VISOKO OBRAZOVANJE

Za članove Nacionalnog vijeća za visoko obrazovanje, imenuju se:

– prof. dr. sc. GORAN KALOGJERA,

– dr. sc. ĐURO NJAVRO,

– dr. sc. DAMIR ŠEKULJA,

– dr. sc. IVAN MIŠETIĆ,

– mr. sc. MISLAV BALKOVIĆ.

Klasa: 021-13/11-07/44

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2011-2528
## Odluka o razrješenju dijela članova Nacionalnog vijeća za znanost

### NN 126/2011 (9.11.2011.), Odluka o razrješenju dijela članova Nacionalnog vijeća za znanost

HRVATSKI SABOR

2529

Na temelju članka 81. Ustava Republike Hrvatske i članka 11. stavka 1. i članka 12. stavka 1. točke 1. Zakona o znanstvenoj djelatnosti i visokom obrazovanju (»Narodne novine«, br. 123/03., 105/04., 174/04., 2/07., 46/07., 45/09. i 63/11.), Hrvatski sabor na sjednici 28. listopada 2011., donio je

ODLUKU

O RAZRJEŠENJU DIJELA ČLANOVA NACIONALNOG VIJEĆA ZA ZNANOST

I.

Razrješuju se dužnosti članovi Nacionalnog vijeća za znanost radi isteka mandata:

– DARINKO BAGO,

– prof. dr. sc. VLASTA DREVENKAR,

– prof. dr. sc. DRAŽENKA JURKOVIĆ,

– akademik FRANO KRŠINIĆ,

– dr. sc. ĐURO MILJANIĆ,

– prof. dr. sc. HRVOJE SIKIRIĆ.

II.

Razrješuje se prof. dr. sc. ILIJA ŽIVKOVIĆ dužnosti člana Nacionalnog vijeća za znanost, na osobni zahtjev.

Klasa: 021-13/11-07/45

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2011-2529
## Odluka o imenovanju dijela članova Nacionalnog vijeća za znanost

### NN 126/2011 (9.11.2011.), Odluka o imenovanju dijela članova Nacionalnog vijeća za znanost

HRVATSKI SABOR

2530

Na temelju članka 81. Ustava Republike Hrvatske i članka 11. stavka 1. i članka 12. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/03., 105/04., 174/04., 2/07., 46/07., 45/09. i 63/11.) Hrvatski sabor na sjednici 28. listopada 2011., donio je

ODLUKU

O IMENOVANJU DIJELA ČLANOVA NACIONALNOG VIJEĆA ZA ZNANOST

I.

Za članove Nacionalnog vijeća za znanost, na vrijeme od četiri godine, imenuju se:

– dr. sc. NEVENKO BILIĆ,

– ZOJA CRNEČKI,

– prof. dr. sc. DAMIR JEŽEK,

– dr. sc. IVONA MARASOVIĆ,

– prof. dr. sc. ŽELJKO GRABAREVIĆ,

– prof. dr. sc. MAJA VEHOVEC.

II.

Za članove Nacionalnog vijeća za znanost, na preostalo vrijeme, do isteka cijeloga mandata člana koji je razriješen na osobni zahtjev, odnosno člana koji je preminuo, imenuju se:

– prof. MLADEN JANJANIN,

– prof. dr. sc. LJILJANA KALITERNA LIPOVČAN.

Klasa: 021-13/11-07/45

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2011-2530
## Odluka o razrješenju pravobraniteljice za ravnopravnost spolova

### NN 126/2011 (9.11.2011.), Odluka o razrješenju pravobraniteljice za ravnopravnost spolova

HRVATSKI SABOR

2531

Na temelju članka 81. Ustava Republike Hrvatske i članka 20. stavka 1. Zakona o ravnopravnosti spolova (»Narodne novine«, br. 82/08.), Hrvatski sabor na sjednici 28. listopada 2011., donio je

ODLUKU

O RAZRJEŠENJU PRAVOBRANITELJICE ZA RAVNOPRAVNOST SPOLOVA

Razrješuje se GORDANA LUKAČ KORITNIK dužnosti pravobraniteljice za ravnopravnost spolova, radi isteka mandata.

Klasa: 080-02/11-01/08

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2011-2531
## Odluka o imenovanju pravobraniteljice za ravnopravnost spolova

### NN 126/2011 (9.11.2011.), Odluka o imenovanju pravobraniteljice za ravnopravnost spolova

HRVATSKI SABOR

2532

Na temelju članka 81. Ustava Republike Hrvatske i članka 20. stavka 1. Zakona o ravnopravnosti spolova (»Narodne novine«, br. 82/08.), Hrvatski sabor na sjednici 28. listopada 2011., donio je

ODLUKU

O IMENOVANJU PRAVOBRANITELJICE ZA RAVNOPRAVNOST SPOLOVA

Imenuje se VIŠNJA LJUBIČIĆ pravobraniteljicom za ravnopravnost spolova.

Klasa: 080-02/11-01/08

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2011-2532
## Odluka o imenovanju članova Nacionalnog socijalnog vijeća

### NN 126/2011 (9.11.2011.), Odluka o imenovanju članova Nacionalnog socijalnog vijeća

HRVATSKI SABOR

2533

Na temelju članka 81. Ustava Republike Hrvatske i članka 9. stavka 2. Zakona o socijalnoj skrbi (»Narodne novine«, br. 57/11.), Hrvatski sabor na sjednici 28. listopada 2011., donio je

ODLUKU

O IMENOVANJU ČLANOVA NACIONALNOGA SOCIJALNOG VIJEĆA

I.

Za članove Nacionalnoga socijalnog vijeća imenuju se:

1. prof. dr. sc. SINIŠA ZRINŠČAK,

2. prof. dr. sc. ZORAN ŠUĆUR,

3. prof. dr. sc. BRANKA SLADOVIĆ FRANZ,

4. dipl. pravnik IVAN ČULO,

5. dipl. pravnica BRANKA ŽIVKOVIĆ ŽIGANTE,

6. prof. dr. sc. DRAŽENKA BLAŽI,

7. dipl. soc. radnica ŠTEFICA KARAČIĆ,

8. dipl. defektologinja – soc. pedagoginja SANJA OREŠKOVIĆ VRBANEC,

9. dr. ZORISLAV BOBUŠ, dr. med.,

10. doc. dr. sc. GORDANA FLANDER BULJAN,

11. dipl. novinarka MARIJANA MATKOVIĆ,

12. dipl. soc. radnica MARIJA PLETIKOSA,

13. dipl. sociologinja NATAŠA ŠKRBIĆ,

14. prof. dr. sc. ŽELJKO POTOČNJAK,

15. dr. sc. ŠPIRO JANOVIĆ.

II.

Imenovani članovi Nacionalnoga socijalnog vijeća iz točke I. Odluke imenuju se na pet godina.

III.

Imenovani član Nacionalnoga socijalnog vijeća može biti raz-riješen dužnosti i prije isteka vremena za koje je imenovan pod uvjetima i na način propisan odredbom članka 10. stavka 2. Zakona o socijalnoj skrbi.

Klasa: 021-13/11-07/42

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2011-2533
## Odluka o razrješenju člana Državne komisije za kontrolu postupaka javne nabave

### NN 126/2011 (9.11.2011.), Odluka o razrješenju člana Državne komisije za kontrolu postupaka javne nabave

HRVATSKI SABOR

2534

Na temelju članka 81. Ustava Republike Hrvatske i članka 13. stavka 1. točke 1. Zakona o Državnoj komisiji za kontrolu postupaka javne nabave (»Narodne novine«, br. 21/10.), Hrvatski sabor na sjednici 28. listopada 2011., donio je

ODLUKU

O RAZRJEŠENJU ČLANA DRŽAVNE KOMISIJE ZA KONTROLU POSTUPAKA JAVNE NABAVE

Razrješuje se IVAN ŽILIĆ dužnosti člana Državne komisije za kontrolu postupaka javne nabave, na osobni zahtjev, radi odlaska na novu dužnost.

Klasa: 021-13/11-07/43

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2011-2534
## Odluka o utvrđivanju interesa Republike Hrvatske za izgradnju Športsko-rekreacijskog centra "Rastoke" (složene građevine) u naselju Slunj, Grada Slunja, s rekonstrukcijom postojeće zaštićene građevine "francuskog magazina" u k.o. Slunj

### NN 126/2011 (9.11.2011.), Odluka o utvrđivanju interesa Republike Hrvatske za izgradnju Športsko-rekreacijskog centra "Rastoke" (složene građevine) u naselju Slunj, Grada Slunja, s rekonstrukcijom postojeće zaštićene građevine "francuskog magazina" u k.o. Slunj

VLADA REPUBLIKE HRVATSKE

2538

Na temelju članka 9. Zakona o izvlaštenju (»Narodne novine«, br. 9/94, 35/94, 112/2000, 114/2001, 79/2006 i 45/2011), Vlada Republike Hrvatske je na sjednici održanoj 6. listopada 2011. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU ŠPORTSKO – REKREACIJSKOG CENTRA »RASTOKE« (SLOŽENE GRAĐEVINE) U NASELJU SLUNJ, GRADA SLUNJA, S REKONSTRUKCIJOM POSTOJEĆE ZAŠTIĆENE GRAĐEVINE »FRANCUSKOG MAGAZINA« U k.o. SLUNJ

I.

Izgradnja Športsko-rekreacijskog centra »Rastoke« (složene građevine) u naselju Slunj, Grada Slunja, s rekonstrukcijom postojeće zaštićene građevine »francuskog magazina«, na k.č.br. 1777, z.k.ul.br. 98, k.o. Slunj 1, vlasništvo Republike Hrvatske, kojom gospodare Hrvatske šume d.o.o., u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju pravomoćne lokacijske dozvole klase: UP/I-350-05/06-01/01, urbroja: 2133/1-07-02/30-08-25, od 1. kolovoza 2008. godine i Rješenja o produženju važenja lokacijske dozvole klase: UP/I-350-05/10-01/29, urbroja: 2133/1-07-02/30-10-2, od 6. rujna 2010. godine, što ih je izdala Karlovačka županija, Upravni odjel za prostorno uređenje, građenje i zaštitu okoliša, Odsjek za prostorno uređenje i graditeljstvo, Ispostava Slunj.

III.

Ova Odluka stupa na snagu danom objave u »Narodnim novinama«.

Klasa: 943-03/11-02/06

Urbroj: 5030105-11-2

Zagreb, 6. listopada 2011.

Predsjednica
Jadranka Kosor, dipl. iur., v. r.

Odluka, NN 126/2011-2538
## Rješenje o razrješenju predstojnika Ureda za socijalno partnerstvo u Republici Hrvatskoj

### NN 126/2011 (9.11.2011.), Rješenje o razrješenju predstojnika Ureda za socijalno partnerstvo u Republici Hrvatskoj

VLADA REPUBLIKE HRVATSKE

2541

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 74.a stavka 3. točke 1. Zakona o državnim službenicima (»Narodne novine«, br. 92/2005, 107/2007, 27/2008 i 49/2011), Vlada Republike Hrvatske je na sjednici održanoj 27. listopada 2011. godine donijela

RJEŠENJE

O RAZRJEŠENJU PREDSTOJNIKA UREDA ZA SOCIJALNO PARTNERSTVO U REPUBLICI HRVATSKOJ

Razrješuje se VITOMIR BEGOVIĆ položaja predstojnika Ureda za socijalno partnerstvo u Republici Hrvatskoj, s danom 6. studenoga 2011. godine, na osobni zahtjev.

Klasa: 080-02/11-02/155

Urbroj: 5030115/1-11-01

Zagreb, 27. listopada 2011.

Predsjednica
Jadranka Kosor, dipl. iur., v. r.

Rješenje, NN 126/2011-2541
## Pravilnik o dopuni Pravilnika o službenim sjedištima javnih bilježnika

### NN 126/2011 (9.11.2011.), Pravilnik o dopuni Pravilnika o službenim sjedištima javnih bilježnika

MINISTARSTVO PRAVOSUĐA

2543

Na temelju odredbe članka 84. Zakona o izmjenama i dopunama Zakona o javnom bilježništvu (»Narodne novine«, broj 16/07) donosim

PRAVILNIK

O DOPUNI PRAVILNIKA O SLUŽBENIM SJEDIŠTIMA JAVNIH BILJEŽNIKA

Članak 1.

U Pravilniku o službenim sjedištima javnih bilježnika (»Narodne novine«, broj 55/10) – Raspored javnobilježničkih mjesta i njihovih službenih sjedišta, u Ličko-senjskoj županiji, za područje mjesno nadležnog Općinskog suda u Gospiću, u koloni »Broj javnobilježničkih mjesta«, broj: »4« zamjenjuje se brojem: »5«, a u koloni »Službeno sjedište javnog bilježnika« – Otočac, broj: »1« zamjenjuje se brojem: »2«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 714-02/11-01/132

Urbroj: 514-02-02-11-2

Zagreb, 25. listopada 2011.

Ministar
Dražen Bošnjaković, v. r.

Pravilnik, NN 126/2011-2543
## Pravilnik o izmjenama i dopunama Pravilnika o stalnim sudskim vještacima

### NN 126/2011 (9.11.2011.), Pravilnik o izmjenama i dopunama Pravilnika o stalnim sudskim vještacima

MINISTARSTVO PRAVOSUĐA

2544

Na temelju članka 139. stavak 3. Zakona o sudovima (»Narodne novine« br. 150/05, 16/07, 113/08, 153/09, 116/10, 27/11), ministar pravosuđa donosi

PRAVILNIK

O IZMJENAMA I DOPUNAMA PRAVILNIKA O STALNIM SUDSKIM VJEŠTACIMA

Članak 1.

U Pravilniku o stalnim sudskim vještacima (»Narodne novine«, broj 88/08 i 8/09) u članku 2. stavak 1. točka 4. mijenja se i glasi:

»4. da je nakon završenog odgovarajućeg studija odnosno odgovarajuće škole radio na poslovima u struci i to:

– najmanje 5 godina – ako je završio preddiplomski i diplomski sveučilišni studij ili preddiplomski sveučilišni studij i specijalistički diplomski stručni studij odnosno stručni studij i specijalistički diplomski stručni studij;

– najmanje 8 godina – ako je završio odgovarajući preddiplomski sveučilišni studij ili stručni studij i

– sudsko vještačenje iznimno može obaviti i osoba sa najmanje 10 godina radnog iskustva u struci ako je završila odgovarajuću srednju školu.«

Članak 2.

U članku 5. dodaje se novi stavak 4. koji glasi:

»Predsjednik suda procijenit će kada se za sudskog vještaka može imenovati osoba iz članka 2. točke 4. podstavak 3. ovoga Pravilnika.«

Dosadašnji stavak 4. koji postaje 5. mijenja se i glasi:

»Prije odlučivanja o zahtjevu predsjednik odgovarajućeg županijskog odnosno trgovačkog suda uputit će kandidata na stručnu obuku u odgovarajuću stručnu udrugu stalnih sudskih vještaka«.

Dosadašnji stavci 4., 5. i 6. postaju stavci 5., 6. i 7.

Članak 3.

U članku 6. iza stavka 2. dodaje se novi stavak 3. koji glasi:

»Nadzor nad obavljanjem stručne obuke stalnih sudskih vještaka obavlja Ministarstvo pravosuđa.«

Dosadašnji stavak 3. postaje stavak 4.

Članak 4.

U članku 11. stavak 5. mijenja se i glasi:

»U postupku ponovnog imenovanja stalnog sudskog vještaka kao i postupku proširenja područja vještačenja već imenovanog sudskog vještaka, vještak ne daje prisegu i nije dužan obaviti stručnu obuku.«

Članak 5.

U članku 21. stavak 3. mijenja se i glasi:

»Vještaku protiv kojega je vodi kazneni postupak zbog kaznenog djela koje se goni po službenoj dužnosti, a koje kazneno djelo čini zapreku za prijam u državnu službu iz članka 49. stavak 1. točka a) Zakona o državnim službenicima, predsjednik županijskog odnosno trgovačkog suda izreći će privremenu zabranu obavljanja poslova stalnog sudskog vještaka.«

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 710-06/11-01/18

Urbroj: 514-02-02-11-1

Zagreb, 18. listopada 2011.

Ministar
Dražen Bošnjaković, v. r.

Pravilnik, NN 126/2011-2544